København den 13. november 2020

**Tekstildesigner, håndarbejdslærer eller skrædder søges til LivaCreation**

Profil:

Kan du være med til at fremstille designs som appellerer bredt? Kan du inspirere og motivere andre til at arbejde sammen om et fælles projekt, der skal genere økonomisk og menneskeligt overskud? Har du erfaring med at opdyrke markeder, salg og interesse for dine frembringelser? Vil du være med til at gøre en forskel for udsatte og psykisk sårbare kvinder? Kan du samarbejde i et arbejdsfællesskab og inddrage eksterne designere og projekter med andre virksomheder? Falder det dig naturligt at samarbejde tværfagligt? Ser du forandringer som muligheder og har mod på at afprøve nye løsninger? Er du god til at skabe overblik og har du evnen til at formidle klare og overbevisende budskaber? Er du struktureret i dit arbejde og falder det dig naturligt at levere kvalitet? Motiveres du af at samarbejde om at nå et fælles mål? Er du god til at skabe trygge, inddragende og tillidsfulde relationer til deltagerne i det kreative arbejdsfelt, så de oplever at de lykkes bedst muligt?

Så er det dig, vi ønsker til at ansætte som vores designassistent i LivaCreation fra 1. januar 2021.

Stillingen omfatter blandt andet:

Koordinering af aktiviteter og praktiske opgaver, oprettelse og igangsætning af 2 årlige kollektioner sammen med brugere, frivillige og LIVa´s hoveddesigner. Håndtering af produkter frem til produktion herunder bla tekniske tegninger og kvalitetsgodkendelse af designs. Tæt samarbejde og opfølgning med socialrådgivere, brugere, frivillige, leverandører og eksterne samarbejdspartnere. Samarbejde med virksomheder i form af produktudførelser. Dokumentation og udarbejdelse af skemaer, beskrivelser etc.

Vores mål med LivaCreation er, at vi årligt opkvalificerer og beskæftiger ca. 40 kvinder til at få erfaring med kreativ udfoldelse og med at fungere i et arbejdsfællesskab med at designe, producere og sælge produkter af høj kvalitet på markedsvilkår. Formålet er at generere et økonomisk overskud, der skal bruges til rehabilitering og behandling af mennesker med prostitutionsskader. Ud af de 40 skal der være plads til 26 årlige forløb som er finansieret af kommunerne.

Vi ønsker at give vores deltagere ejerskab over virksomheden og vores produkter. Vi ønsker at give dem selvtillid, kvalifikationer samt styrke deres fodfæste på arbejdsmarkedet og i samfundet.

Vi forventer at du:

* Har en relevant uddannelse som designer eller tilsvarende uddannelse og/eller mangeårig erfaring med design.
* Har dokumenteret erfaring med designproces, (produktion og salg)
* Har erfaring med at samarbejde med socialt udsatte mennesker.
* Har undervisningserfaring og evne til at rumme deltagere med forskellig baggrund og kompetencer
* Kan samarbejde struktureret, inkluderende og resultatorienteret selvstændigt såvel som i teams. Med kolleger, frivillige og deltagere med forskellige faglige baggrunde og indgangsvinkler.
* Kan tackle de udfordringer der er forbundet med at arbejde i en social organisation/NGO
* Har mod på at være en del af en socioøkonomisk virksomhed med høj grad af brugerstyring
* Har overblik i en omskiftelig hverdag.
* Erfaring med forretning, marketing, pr og salg af produkter til en bred skare af kunder er et plus.

**Kort om LivaCreation:**

LivaCreation er en del af LIVa – Forening mod skadevirkninger af prostitution. Foreningen driver en række sociale indsatser, herunder LivaRehab som siden sin begyndelse i 2011 har hjulpet kvinder, mænd og transpersoner til at få et mere sikkert fodfæste i eget liv gennem psykologisk, socialfaglig og beskæftigelsesorienteret indsats. Foreningen har i 2018 etableret et krisecenter for kvinder.

Du kan læse mere om LivaRehab på [www.livarehab.dk](http://www.livarehab.dk). Vil du høre mere, er du velkommen til at kontakte rådgivningschef Elisabeth Nørgård Andreasen på 53 71 61 06.

Ansættelsesforhold: stillingen er på 37 timer pr. uge. Ansættelsen løber i udgangspunktet fra 30.06 2021. Løn efter aftale.

Vi skal have din ansøgning senest den 22.11 kl. 23:59. Send ansøgning, cv og en side med dine visioner om LivaCreation og eksempler på dine designs/produkter til job@livarehab.dk mrk: Designassistent til LivaCreation. Vi forventer at afholde samtaler den 24.11 2020 og den 26.11 2020.

Vi har røgfri arbejdstid og vi indhenter straffe- og børneattest på alle medarbejdere.

Vi ønsker, at medarbejdersammensætningen afspejler det omgivende samfund. Derfor opfordres alle interesserede uanset etnisk tilhørsforhold, religion, køn eller alder til at søge stillingen.

Vi glæder os til at høre fra dig.